text: Højvande spærrede vej
  14 december 2011 kl. 07.31
  Højvande oversvømmede onsdag morgen Vestkystvejen ved Tarphage. Ved otte-tiden faldt vandet igen, og kommunen har fjernet tang og slagger fra kørebanen.
  Politiet har en alarm siddende på broen ved Tarphage. Den giver alarm, når vandet kommer op på kørebanen. Det sker ved ca. 2,40 meter over dagligt vande. Derefter bliver vejbanen spærret. 
  Også på Esbjerg Havn har der været højvandsalarm i nat. Den er afblæst her til morgen.
  - Men prognoserne siger, at det også vil være galt i morgen, torsdag, siger vagtchefen hos Syd- og Sønderjyllands Politi, Jan Stockholm, til TV SYD. Så det er nok ikke der, man skal stille sin bil i nat.
  